Diari Oficial de la Generalitat Valenciana


Sumari del DOGV 6297, del 25-06-2010 (2010/7258)

RESOLUCIÓ de 23 de juny de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions de diversos programes de foment d'ocupació, per a l'exercici 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6297

Data del DOGV
:   25-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7258


Data del document
:   23-06-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de juny de 2010, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions de diversos programes de foment d'ocupació, per a l'exercici 2010. [2010/7258]  
En el Diari Oficial de la Comunitat Valenciana de 5 de febrer del 2010, número 6200, es va publicar l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoca i es regula la concessió de subvencions públiques destinades al foment de l'ocupació protegida per a persones amb discapacitat en centres especials d'ocupació i enclavaments laborals, per a l'exercici 2010 i l'Ordre de 30 de desembre de 2009, per la qual convoquen les subvencions destinades a la contractació de persones desocupades en els diversos programes d'ocupació pública d'interés general i social, per a l'exercici 2010.  
De conformitat amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre de 2009), així com del que disposa l'article 47.11 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el Diari Oficial de la Comunitat Valenciana de 13 d'abril del 2010, la Resolució de 8 d'abril del 2010, del director general del Servici Valencià d'Ocupació i Formació, per la qual es dóna publicitat de les línies de crèdit i de l'import global màxim destinat a finançar les subvencions de diversos programes de foment d'ocupació en l'exercici 2010.  
L'apartat 2.1 de la Resolució de 8 d'abril determinava els crèdits del programa de subvencions en col·laboració amb les corporacions locals, destinades a la contractació de treballadors desocupats en la realització d'obres i servicis d'interés general i social (EMCORP), per un import de 56.070.682,00 €.  
L'apartat 5.a) de la Resolució de 8 abril determinava els crèdits per a finançar les ajudes per als programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II de l'esmentada Ordre de 30 de desembre, i les ajudes a unitats de suport a l'activitat professional en el marc dels servicis d'ajust personal i social, establides en el capítol III del mateix títol, per un import global màxim de 73.329.968,00 €.  
De conformitat amb el que establix la disposició addicional primera de les ordres de 30 de desembre de 2009, i vista la modificació pressupostària per la qual s'autoritza una generació de crèdit i reajustament de la dotació de determinades línies de subvenció i capítols pressupostaris com a conseqüència de l'assignació de fons pel Servici Públic d'Ocupació Estatal (exp. modificació 31.006/10), es publica la dotació addicional de fons per als esmentats programes sense establir un nou termini de presentació de sol·licituds.  
En conseqüència, resolc:  
Únic. Ampliar la dotació pressupostària destinada a finançar els programes d'ocupació que, a càrrec del capítol 4 del subprograma pressupostari 322.51 Foment d'Ocupació, del Servici Valencià d'Ocupació i Formació, s'assenyalen a continuació:  
U. Ampliar en 5.000.000,00 €, la dotació pressupostària, en el codi línia T2941000, per a finançar el programa de subvencions en col·laboració amb les corporacions locals, destinades a la contractació de treballadors desocupats en la realització d'obres i servicis d'interés general i social (EMCORP). Després de l'increment, la dotació per a estes ajudes aconseguix un crèdit global màxim de 86.134.847,00 €, fons procedents del SPEE, PO 2007-2013, Adaptabilitat i Ocupació, cofinançats pel Fons Social Europeu.  
Dos. Ampliar en 3.200.000,00 €, la dotació pressupostària, en el codi línia T2240000, per a finançar les ajudes dels programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II de l'Ordre de 30 de desembre de 2009, i les ajudes a unitats de suport a l'activitat professional en el marc dels Servicis d'Ajust Personal i Social, establides en el capítol III, del mateix títol. Després de l'increment, la dotació per a estes ajudes aconseguix un crèdit global màxim de 38.447.825 euros, fons procedents del SPEE.  
Contra este acte, que esgota la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja indicats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació. Quan la interessada siga una administració pública, podrà efectuar requeriment previ a la interposició del recurs contenciós administratiu, davant de l'òrgan competent en el termini de dos mesos que es computaran des de l'endemà al de la seua publicació, en els termes que preveu l'article 44 de la Llei 29/1998.  
València, 23 de juny de 2010.- El secretari autonòmic d'Ocupació i director general del Servef: Luis Lobón Martín.